बेटिसले जित्यो कोपा डेल रे
रियल बेटिसले शनिबार भ्यालेन्सियालाई टाइब्रेकरमा ५–४ ले पराजित गर्दै कोपा डेल रे जितेको छ । स्पेनी कपको फाइनलका निर्धारित र अतिरिक्त समयसम्म १–१ को बराबरीमा रहेको थियो ।
सेभिया — रियल बेटिसले शनिबार भ्यालेन्सियालाई टाइब्रेकरमा ५–४ ले पराजित गर्दै कोपा डेल रे जितेको छ । स्पेनी कपको फाइनलका निर्धारित र अतिरिक्त समयसम्म १–१ को बराबरीमा रहेको थियो ।भ्यालेन्सियाका युनुस मुसाबको पेनाल्टी प्रहार बाहिरिएपछि जुवान मरिन्डाले निर्णायक गोल गरे । बेटिसको १ सय १५ वर्ष लामो इतिहासमा यो चौथो ठूलो उपाधि हो ।निर्धारित समयको ११ औं मिनेटमा बेटिसले बोर्जा इगलेसिसको गोलले अग्रता लिएको थियो । पहिलो हाफकै ३० औं मिनेटमा ह्युगो डुरोले बराबरी गोल फर्काए । 